CBG เกมวิ่งล่อเม่า.!?
ไม่ปกติแน่นอน.! อยู่ ๆ หุ้นบริษัท คาราบาวกรุ๊ป จำกัด (มหาชน) หรือ CBG วิ่งพล่านแค่ 2 วัน ขึ้นมากว่า 12% มูลค่าซื้อขายเข้ามาเติมเต็มมากเป็นพิเศษ..มีเหตุผลที่เชื่อได้ว่าหุ้น CBG มาแบบไม่ปกติ ไม่เกี่ยวข้องกับปัจจัยพื้นฐาน แต่มีการปรับแต่งราคาหุ้น CBG นั่นเอง.!!
4 ก.ย. 2561

สำนักข่าวรัชดา
ไม่ปกติแน่นอน.! อยู่ ๆ หุ้นบริษัท คาราบาวกรุ๊ป จำกัด (มหาชน) หรือ CBG วิ่งพล่านแค่ 2 วัน ขึ้นมากว่า 12% มูลค่าซื้อขายเข้ามาเติมเต็มมากเป็นพิเศษ..มีเหตุผลที่เชื่อได้ว่าหุ้น CBG มาแบบไม่ปกติ ไม่เกี่ยวข้องกับปัจจัยพื้นฐาน แต่มีการปรับแต่งราคาหุ้น CBG นั่นเอง.!!
ราคาหุ้น CBG เริ่มปรับขึ้นเมื่อ 3 ก.ย. 61 (สวนตลาด) ถูกชี้นำด้วยรายการ BIG LOT จำนวน 250,000 หุ้น เฉลี่ยราคาหุ้นละ 47 บาท (สูงกว่าราคากระดาน 46.25 บาท) แถมดันบังเอิ้น บังเอิญสอดคล้องกับ Derivative Warrants (DW) ที่อ้างอิงหุ้น CBG นั่นคือ CBG28C1812A ที่ปรับขึ้น 31.8%
เมื่อราคาหุ้น CBG ถูกชี้นำให้ขึ้นแรง..บรรดาแมงเม่า เลยกระโจนเข้าใส่ทันที..!!?
สรุปไอ้ที่หุ้น CBG ขึ้นแรงมา 2 วัน..ไม่ได้เกี่ยวอะไรกับปัจจัยพื้นฐานเลย..เป็นเกมล้วน ๆ หากคิดไม่ออกให้นึกถึงหุ้นบริษัท บัตรกรุงไทย จำกัด (มหาชน) หรือ KTC หรือไม่ก็เป็นหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER สองหุ้นที่ถูกนำไปเป็นตัวอ้างอิงใน DW เช่นกัน
เรื่องปัจจัยพื้นฐาน CBG ถูกกดดันจากตลาดต่างประเทศ ทั้งอังกฤษและจีน ที่ต้องยอมรับว่าสร้างความผิดหวังไม่น้อยเลยทีเดียว
แถมเคราะห์ซ้ำกรรมซัด..เมื่ออังกฤษ..เตรียมห้ามขายเครื่องดื่มชูกำลังกับเยาวชนอายุต่ำกว่า 16 ปี ยิ่งซ้ำเติมมากขึ้นอีก อย่าลืมว่าก่อนหน้านี้ CBG ทุ่มทุนกว่า 700 ล้านบาท เพื่อสนับสนุนฟุตบอลโลกและแจ้งเกิดแบรนด์ “คาราบาวแดง” ในเมืองผู้ดีไปแล้ว
ที่สำคัญประเมินกันว่า CBG เสี่ยงรับรู้ผลขาดทุนต่อเนื่องในอังกฤษ จากค่าการตลาดที่สูงจากการสปอนเซอร์ทีมฟุตบอลอังกฤษ แต่ยอดขายต่ำมาก..!??
ส่วนตลาดใหญ่ในประเทศจีน สินค้าของ CBG ถือว่าไม่ได้รับความนิยมหรือตอบรับดีเท่าที่ควร ผิดไปจากที่ผู้บริ หารตั้งเป้าหมายไว้ก่อนหน้านี้
ด้วยเหตุนี้เอง..แนวโน้มผลการดำเนินงานไตรมาส 3/61 และครึ่งหลังปี 2561 แม้ยอดขายอาจฟื้นตัวได้บ้างจากยอดขายในประเทศและประเทศกลุ่ม CLMV แต่แรงกดดันจากตลาดจีนและภาระต้นทุนค่าการตลาดในอังกฤษ..เป็น “หอกข้างแคร่” ทำให้กำไร CBG ไม่เป็นที่น่าพอใจ..เช่นเดียวกับครึ่งปีแรก..!!
เอาเป็นว่า..ราคาหุ้น CBG ที่ดีดดิ้น 2 วันทำการที่ผ่านมา..ดูซ่าเกินพื้นฐาน..ไม่ทราบใครเข้าร่วมสมรภูมินี้อยู่บ้าง.แต่ที่ทราบแน่ ๆ คือ “มีได้เสียวแน่.!” ส่วนจะเสียวมากหรือเสียวน้อยขึ้นอยู่กับว่าใครจะติดดอยสูงกว่ากัน..เท่านั้นเอง..!!??
…ทอม ทอม แวร์ยูโก ลาสต์ไนท์..ไอเลิฟ เมืองไทย ไอไลค์ พัฒน์พงศ์..??
..อิ อิ อิ..